Legislatívne uznesenie Európskeho parlamentu o návrhu rozhodnutia Rady o osobitnom programe, ktorý sa má vykonávať prostredníctvom priamych akcií Spoločného výskumného centra v rámci siedmeho rámcového programu Európskeho spoločenstva v oblasti výskumu, technického rozvoja a demonštračných činností (2007 - 2013) (KOM(2005)0439 - C6-0380/2005 - 2005/0184(CNS))



Úradný vestník 316 E , 22/12/2006 S. 0344 - 0351



P6_TA(2006)0522 Osobitný program, ktorý sa má vykonať prostredníctvom priamych akcií Spoločného výskumného centra (Siedmy rámcový program v oblasti výskumu, technického rozvoja a demonštračných činností, 2007 - 2013) * Legislatívne uznesenie Európskeho parlamentu o návrhu rozhodnutia Rady o osobitnom programe, ktorý sa má vykonávať prostredníctvom priamych akcií Spoločného výskumného centra v rámci siedmeho rámcového programu Európskeho spoločenstva v oblasti výskumu, technického rozvoja a demonštračných činností (2007 - 2013) (KOM(2005)0439 — C6-0380/2005 — 2005/0184(CNS)) (Konzultačný postup) Európsky parlament, - so zreteľom na návrh Komisie pre Radu (KOM(2005)0439) [1], - so zreteľom na článok 166 Zmluvy o ES, v súlade s ktorým Rada konzultovala s Európskym parlamentom (C6-0380/2005), - so zreteľom na článok 51 rokovacieho poriadku, - so zreteľom na správu Výboru pre priemysel, výskum a energetiku a stanovisko Výboru pre rozpočet (A6-0335/2006), 1. schvaľuje zmenený a doplnený návrh Komisie; 2. domnieva sa, že orientačná finančná referenčná suma uvedená v legislatívnom návrhu musí byť zlučiteľná so stropom okruhu 1a finančného rámca na roky 2007 - 2013, a poukazuje na to, že o ročnej sume sa rozhodne v rámci ročného rozpočtového postupu v súlade s ustanoveniami bodu 38 Medziinštitucionálnej dohody medzi Európskym parlamentom, Radou a Komisou o rozpočtovej disciplíne a riadnom finančnom hospodárení zo 17. mája 2006 [2]; 3. vyzýva Komisiu, aby zodpovedajúco zmenila svoj návrh v súlade s článkom 250 ods. 2 Zmluvy o ES; 4. vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu; 5. žiada Radu o opätovnú konzultáciu, ak má v úmysle podstatne zmeniť návrh Komisie; 6. poveruje svojho predsedu, aby túto pozíciu postúpil Rade a Komisii. TEXT PREDLOŽENÝ KOMISIOU | POZMEŇUJÚCE A DOPLŇUJÚCE NÁVRHY EURÓPSKEHO PARLAMENTU | Pozmeňujúci a doplňujúci návrh 1 Odôvodnenie 1a (nové) | (1a) Výskum financovaný z verejných zdrojov by mal byť zameraný v prvom rade na verejné potreby a priority a mal by sa usilovať o dopĺňanie súkromne financovaného výskumu. Činnosti, ktoré vykonáva Spoločné výskumné centrum, by mali byť koordinované s výskumom uskutočňovaným v rámci tematických priorít, aby sa zabránilo prekrývaniu a duplicite s národnými výskumnými programami. | Pozmeňujúci a doplňujúci návrh 2 Odôvodnenie 3 (3) JRC by v rámci plnenia svojho poslania malo poskytovať vedecko-technickú podporu procesu tvorby politík EÚ na základe požiadaviek zákazníkov, zabezpečovať podporu realizácie a monitorovania existujúcich politík a reagovať na nové politické požiadavky. JRC s cieľom splniť svoje poslanie uskutočňuje vysokohodnotný výskum. | (3) JRC by v rámci plnenia svojho poslania malo poskytovať vedecko-technickú podporu procesu tvorby politík EÚ na základe potrieb zákazníkov, zabezpečovať podporu vykonávania a monitorovania existujúcich politík a reagovať na nové politické požiadavky. JRC s cieľom splniť svoje poslanie uskutočňuje výskum najvyššej kvality, ktorá je porovnateľná v celej EÚ. | Pozmeňujúci a doplňujúci návrh 3 Odôvodnenie 4 (4) Priame akcie Spoločného výskumného centra by sa mali vykonávať týmto osobitným programom. JRC by pri vykonávaní tohto osobitného programu malo v súlade so svojím poslaním klásť osobitný dôraz na hlavné oblasti záujmu Únie, ktorými sú: prosperita v rámci vedomostnej spoločnosti, solidarita a zodpovedné využívanie zdrojov, bezpečnosť a sloboda, a Európa ako partner v celosvetovom meradle. | (4) Priame akcie JRC by sa mali vykonávať týmto osobitným programom. JRC by pri vykonávaní tohto osobitného programu malo v súlade so svojím poslaním klásť osobitný dôraz na hlavné oblasti záujmu Únie, ktorými sú: prosperita a sociálny blahobyt v rámci vedomostnej spoločnosti, solidarita, trvalá udržateľnosť a zodpovedné využívanie zdrojov, bezpečnosť a sloboda a Európa ako partner v celosvetovom meradle. | Pozmeňujúci a doplňujúci návrh 4 Odôvodnenie 10 (10) JRC by malo pokračovať vo vytváraní dodatočných zdrojov prostredníctvom konkurenčných činností; medzi ne patrí účasť na nepriamych akciách rámcového programu, práca s tretími stranami a v menšej miere využívanie duševného vlastníctva. | (10) JRC by malo pokračovať vo vytváraní dodatočných zdrojov prostredníctvom konkurenčných činností; medzi ne patrí účasť na nepriamych akciách rámcového programu, práca s tretími stranami (ak sa splnenia určité podmienky, najmä v oblasti ochrany práv duševného vlastníctva) a v menšom rozsahu využívanie duševného vlastníctva. | Pozmeňujúci a doplňujúci návrh 5 Odôvodnenie 13 (13) Komisia by mala v primeranom čase zabezpečiť nezávislé hodnotenie v súvislosti s činnosťami vykonávanými v oblastiach, ktoré sú zahrnuté do tohto programu. | (13) Komisia by mala v primeranom čase zabezpečiť nezávislé hodnotenie v súvislosti s činnosťami vykonávanými v oblastiach, zahrnutých do tohto programu, ktoré by obsahovalo environmentálne, sociálne a zdravotné kritériá a kritériá dobrých životných podmienok zvierat, a ktoré bude v budúcnosti viesť k ďalšiemu systematickému meraniu a hodnoteniu priamych aj nepriamych akcií podľa rámcového programu. | Pozmeňujúci a doplňujúci návrh 6 Článok 3 odsek 1a (nový) | Komisia prijme všetky kroky potrebné na overenie toho, že financované opatrenia sú vykonávané účinne a v súlade s nariadením (ES, Euratom) č. 1605/2002. | Pozmeňujúci a doplňujúci návrh 7 Článok 3 odsek 1b (nový) | Celkové administratívne výdavky osobitného programu vrátane vnútorných výdavkov a výdavkov na riadenie JRC by mali byť primerané úlohám ustanoveným v osobitnom programe a vzťahuje sa na ne rozhodnutie rozpočtových a zákonodarných orgánov. | Pozmeňujúci a doplňujúci návrh 8 Článok 3 odsek 1c (nový) | Rozpočtové prostriedky sa použijú v súlade so zásadou riadneho finančného hospodárenia, konkrétne v súlade so zásadami hospodárnosti, účinnosti a efektívnosti, ako aj so zásadou proporcionality. | Pozmeňujúci a doplňujúci návrh 9 Článok 4 odsek 2 prvá zarážka —výskumná činnosť, ktorá sa zaoberá klonovaním človeka na reprodukčné ciele, | — výskumná činnosť, ktorá sa zaoberá klonovaním človeka, | Pozmeňujúci a doplňujúci návrh 10 Článok 5a (nový) | Článok 5a Komisia poskytne rozpočtovému orgánu informácie vždy pred tým, ako bude mať v úmysle odchýliť sa od rozdelenia výdavkov uvedeného v poznámkach a prílohe všeobecného rozpočtu Európskej únie. | Pozmeňujúci a doplňujúci návrh 11 Článok 7 odsek 1a (nový) | Hodnotenie obsahuje hodnotenie kvality finančného hospodárenia a hodnotenie účinnosti a správnosti rozpočtového a hospodárskeho riadenia osobitného programu. | Pozmeňujúci a doplňujúci návrh 12 Príloha oddiel 2 odsek 1 zarážka 1 —pružným reagovaním na potreby rozvoja a požiadavky tvorcov politiky EÚ; | —pružným reagovaním na meniace sa potreby a požiadavky tvorcov politiky EÚ aj na úrovni členských štátov; | Pozmeňujúci a doplňujúci návrh 13 Príloha oddiel 2 odsek 1 zarážka 2 —sústredením pozornosti na otázky, ktoré sú dôležité zo spoločenského hľadiska, obsahujú výskumnú zložku a majú dominantný komunitárny rozmer; | —sústredením pozornosti na otázky, ktoré sú dôležité zo spoločenského hľadiska, obsahujú výskumnú zložku a majú dominantný komunitárny rozmer, alebo sú dôležité pre podstatnú časť Spoločenstva; | Pozmeňujúci a doplňujúci návrh 14 Príloha oddiel 2 zarážka 3a (nová) | —zintenzívnením spolupráce s inými európskymi inštitúciami, najmä s Európskym parlamentom; | Pozmeňujúci a doplňujúci návrh 15 Príloha oddiel 2 odsek 1 zarážka 5a (nová) | —zvýšením transparentnosti pri stanovovaní priorít výskumu prostredníctvom zverejňovania kritérií pre priority a informovania Európskeho parlamentu a Rady o dôvodoch, ktoré viedli k výberu priorít výskumu. | Pozmeňujúci a doplňujúci návrh 16 Príloha oddiel 2 odsek 3 Šírenie vedomostí medzi rôznymi zainteresovanými stranami zúčastnenými v tomto procese bude predstavovať základnú črtu tohto prístupu. Činnosti sa zamerajú aj na podporu vykonávania a monitorovania právnych predpisov a na šírenie najlepších postupov v rámci krajín EÚ-25, kandidátskych krajín a susedných krajín. | Šírenie vedomostí medzi rôznymi zainteresovanými stranami zúčastnenými v tomto procese bude predstavovať základnú črtu tohto prístupu a malo by sa vyvinúť úsilie na zlepšenie prístupu MSP k výsledkom výskumu. Týmto sa podporí dialóg medzi vedou a spoločnosťou. Činnosti sa zamerajú aj na podporu vykonávania a monitorovania právnych predpisov a na šírenie najlepších postupov v rámci krajín EÚ-25, kandidátskych krajín a susedných krajín. | Pozmeňujúci a doplňujúci návrh 17 Príloha oddiel 2 odsek 8 Ak bude JRC požiadané v rámci svojej podpory tematických politík, zapojí sa do osobitných projektov vedúcich k lepšiemu využitiu príslušných výsledkov výskumu dosiahnutých na úrovni EÚ. Tým bude zlepšovať prínos vedomostnej spoločnosti. | Ak bude JRC požiadané v rámci svojej podpory tematických politík, zapojí sa do osobitných projektov vedúcich k lepšiemu šíreniu a využitiu príslušných výsledkov výskumu dosiahnutých na úrovni EÚ. Tým bude zlepšovať prínos vedomostnej spoločnosti. | Pozmeňujúci a doplňujúci návrh 18 Príloha oddiel 3 bod 3.1.1 odsek 6 Lisabonská agenda v oblasti rastu a pracovných miest bude podporovaná priamou kvantitatívnou socio-ekonomickou analýzou - tiež v spojitosti so zásadou "lepšej regulácie" - v mnohých oblastiach politiky ako makroekonomická stabilita a rast, finančné služby, aspekty konkurencieschopnosti, dimenzia celoživotného vzdelávania a ľudského kapitálu Lisabonskej stratégie, poľnohospodárstvo, klimatické zmeny, trvalo udržateľná energetika a dopravné systémy. JRC bude prispievať k lepšiemu chápaniu vzťahu medzi poskytovaním vzdelávania a potrebami vedomostnej spoločnosti, chápaniu faktorov ovplyvňujúcich spravodlivosť vo vzdelávaní a aké účinné využitie zdrojov vzdelávania možno dosiahnuť. | Lisabonská agenda v oblasti rastu a pracovných miest bude podporovaná priamou kvantitatívnou socio-ekonomickou analýzou - tiež v spojitosti so zásadou "lepšej regulácie" - v mnohých oblastiach politiky ako makroekonomická stabilita a rast, finančné služby, aspekty konkurencieschopnosti, dimenzia celoživotného vzdelávania a ľudského kapitálu Lisabonskej stratégie, poľnohospodárstvo, klimatické zmeny, trvalo udržateľná energetika a dopravné systémy. JRC bude prispievať k lepšiemu chápaniu vzťahu medzi poskytovaním vzdelávania a potrebami vedomostnej spoločnosti a šíreniu vedomostí, chápaniu faktorov ovplyvňujúcich spravodlivosť vo vzdelávaní a aké účinné využitie zdrojov vzdelávania možno dosiahnuť, okrem iného aj vo vzťahu k softvéru s dostupným zdrojovým kódom (open-source software). | Pozmeňujúci a doplňujúci návrh 19 Príloha oddiel 3 bod 3.1.3 odsek 1 zarážka 1 —zabezpečovať trvalo udržateľný energetický referenčný systém, ktorý pre potreby politiky EÚ poskytuje vedeckotechnické znalosti o technologických inováciách a vývoji (všetky zdroje energie); | —zabezpečovať trvalo udržateľný energetický referenčný systém, ktorý pre potreby politiky EÚ poskytuje vedeckotechnické znalosti o technologických inováciách a vývoji (všetky zdroje energie a energetickej účinnosti konečného využitia energie; | Pozmeňujúci a doplňujúci návrh 20 Príloha oddiel 3 bod 3.1.3 odsek 1 zarážka 3 —poskytovať informácie o spoľahlivosti dodávok energie pre Európu. | —poskytovať informácie o spoľahlivosti dodávok energie pre Európu a o dostupnosti obnoviteľných zdrojov energie. | Pozmeňujúci a doplňujúci návrh 21 Príloha oddiel 3 bod 3.1.3 odsek 2 zarážka 3 —sociálnu dimenziu prostredníctvom činností, medzi ktoré patrí priestorové plánovanie, vplyv na zdravie a zvyšovanie informovanosti. Úsilie sa bude venovať aj aspektom bezpečnosti a ochrany leteckej, pozemnej a námornej dopravy. | —sociálnu dimenziu prostredníctvom činností, medzi ktoré patrí priestorové, architektonické a mestské plánovanie, vplyv na zdravie a zvyšovanie informovanosti. Úsilie sa bude venovať aj aspektom trvalej udržateľnosti, bezpečnosti a ochrany leteckej, pozemnej a námornej dopravy. | Pozmeňujúci a doplňujúci návrh 22 Príloha oddiel 3 bod 3.1.4 odsek 1 JRC bude podporovať tvorbu politík a nástrojov technológií informačnej spoločnosti, ktoré prispievajú ku konkurencieschopnej európskej vedomostnej spoločnosti, tvorbou perspektívnych analýz a stratégií týkajúcich sa vedomostnej spoločnosti. Rast, solidarita, inklúzia a trvalá udržateľnosť budú body, ktorým sa prikladá pozornosť. JRC bude prispievať aj k realizácii politík EÚ, ktoré sú úzko spojené s vývojom technológií informačnej spoločnosti alebo intenzívne z nich ťažia. Sem patrí elektronické podnikanie ("e-Business"), elektronické zdravotníctvo ("e- Health"), osobná bezpečnosť, elektronické vzdelávanie ("e-Learning"), elektronická správa ("e-Governance") a životné prostredie, ako aj určenie potenciálu nového rozvoja v dosahovaní celkových európskych stratégií v oblasti rastu, inklúzie a kvality života. | JRC bude podporovať tvorbu politík a nástrojov technológií informačnej spoločnosti, ktoré prispievajú ku konkurencieschopnej európskej vedomostnej spoločnosti, tvorbou perspektívnych analýz a stratégií týkajúcich sa vedomostnej spoločnosti so zameraním na voľne šíriteľný softvér a softvér s dostupným zdrojovým kódom (open source software). Rast, solidarita, začlenenie a trvalá udržateľnosť budú body, ktorým sa prikladá pozornosť. JRC bude prispievať aj k realizácii politík EÚ, ktoré sú úzko spojené s vývojom technológií informačnej spoločnosti alebo intenzívne z nich ťažia. Sem patrí elektronické podnikanie ("e-Business"), elektronické zdravotníctvo ("e-Health"), osobná bezpečnosť, elektronické vzdelávanie ("e-Learning"), elektronická správa ("e-Governance") a životné prostredie, ako aj určenie potenciálu nového rozvoja v dosahovaní celkových európskych stratégií v oblasti rastu, inklúzie a kvality života. JRC sa bude usilovať o zlepšenie prístupu zdravotne postihnutých ľudí k vedomostnej spoločnosti. | Pozmeňujúci a doplňujúci návrh 23 Príloha oddiel 3 bod 3.1.5 odsek 1 Biovýskum a biotechnológia majú vzťah k mnohým oblastiam politiky, kde môžu výrazne prispievať k lisabonským cieľom. Tento potenciál je široko uznávaný v zdravotníctve, poľnohospodárstve, potravinárstve, životnom prostredí a ďalších sektoroch, v ktorých sa rýchlo rozvíjajú aplikácie. Zabezpečovanie referenčných materiálov a validovaných metód si vyžaduje prístup k širokému okruhu vyspelých biotechnologických nástrojov a kontrolu nad nimi. JRC bude ďalej rozvíjať svoje kompetencie v tejto oblasti z legislatívneho a regulačného hľadiska. | Biovýskum a biotechnológia majú vzťah k mnohým oblastiam politiky, kde môžu výrazne prispievať k cieľom EÚ. Tento potenciál je široko uznávaný v zdravotníctve, poľnohospodárstve, potravinárstve, životnom prostredí a ďalších sektoroch, v ktorých sa rýchlo rozvíjajú aplikácie. Zabezpečovanie referenčných materiálov a validovaných metód si vyžaduje prístup k širokému okruhu vyspelých biotechnologických nástrojov a kontrolu nad nimi. JRC bude ďalej rozvíjať svoje kompetencie v tejto oblasti z legislatívneho a regulačného hľadiska. | Pozmeňujúci a doplňujúci návrh 24 Príloha oddiel 3 bod 3.2.1 odsek 1 zarážka 2 —Aspekty životného prostredia: hodnotenie dopadov dobrých poľnohospodárskych a environmentálnych podmienok a štúdium vplyvov a účinnosti agroenvironmentálnych opatrení na pôdne a vodné podmienky, biodiverzitu a krajinné oblasti Európy. Analýza väzieb medzi poľnohospodárstvom, rozvojom vidieka a regionálnymi politikami a ich vplyvov na zmeny využívania pôdy v Európe prostredníctvom rozvoja indikátorov a modelov priestorového zobrazenia. Podpora rozvoja cieľových teritoriálnych stratégií na realizáciu programov rozvoja vidieka. Hodnotenie vplyvu klimatických zmien na poľnohospodárstvo z hľadiska adaptačných opatrení. Príspevok k zníženiu emisií skleníkových plynov prostredníctvom plodín určených na výrobu energie a získavania energie z poľnohospodárskych odpadov. | —Aspekty životného prostredia: hodnotenie dopadov dobrých poľnohospodárskych a environmentálnych podmienok a štúdium vplyvov a účinnosti agroenvironmentálnych opatrení na pôdne a vodné podmienky, biodiverzitu a krajinné oblasti Európy. Analýza väzieb medzi poľnohospodárstvom, rozvojom vidieka a regionálnymi politikami a ich vplyvov na zmeny využívania pôdy v Európe prostredníctvom rozvoja indikátorov a modelov priestorového zobrazenia. Hodnotenie opatrení zameraných na podporu poľnohospodárstva s nízkou spotrebou zdrojov a organického poľnohospodárstva, ako aj na zvýšenie úrodnosti pôdy. Podpora rozvoja cieľových teritoriálnych stratégií na realizáciu programov rozvoja vidieka. Hodnotenie vplyvu klimatických zmien na poľnohospodárstvo z hľadiska adaptačných opatrení. Príspevok k zníženiu emisií skleníkových plynov prostredníctvom plodín určených na výrobu energie a získavania energie z poľnohospodárskych odpadov. | Pozmeňujúci a doplňujúci návrh 25 Príloha oddiel 3 bod 3.2.1 odsek 1 zarážka 3 —Aspekty výrobcu/spotrebiteľa: strategické politické analýzy v oblastiach ako: vplyv reformy spoločnej poľnohospodárskej politiky na trvalú udržateľnosť systémov poľnohospodárskej výroby; schopnosť poľnohospodárstva reagovať na požiadavky spotrebiteľov: charakterizácia a kontrola potravín, vplyv systémov zabezpečovania kvality a certifikácie riadených v rámci dodávateľského reťazca a schopnosť reagovať na environmentálne normy a normy životných podmienok zvierat; projekcia a analýzy vplyvu politík na hlavné európske poľnohospodárske komodity z hľadiska výroby, svetového trhu, cien, príjmov a starostlivosti o spotrebiteľa; vplyv zmien obchodnej politiky a svetových komoditných trhov; poľnohospodárske politiky pri rozvoji vidieka v spojení s ďalšími politikami. Osobitná pozornosť sa bude venovať vplyvu reformy spoločnej poľnohospodárskej politiky v nových členských štátoch a kandidátskych krajinách. | —Aspekty výrobcu/spotrebiteľa: strategické politické analýzy v oblastiach ako: vplyv reformy spoločnej poľnohospodárskej politiky na trvalú udržateľnosť systémov poľnohospodárskej výroby; schopnosť poľnohospodárstva reagovať na požiadavky spotrebiteľov: charakterizácia a kontrola potravín, vplyv systémov zabezpečovania kvality a certifikácie riadených v rámci dodávateľského reťazca a schopnosť reagovať na environmentálne normy a normy životných podmienok zvierat; projekcia a analýzy vplyvu politík na hlavné európske poľnohospodárske komodity z hľadiska výroby, svetového trhu, cien, príjmov a starostlivosti o spotrebiteľa; vplyv zmien obchodnej politiky a svetových komoditných trhov; poľnohospodárske politiky pri rozvoji vidieka v spojení s ďalšími politikami. Osobitná pozornosť sa bude venovať vplyvu reformy spoločnej poľnohospodárskej politiky v nových členských štátoch a kandidátskych krajinách, ako aj viacúčelovým programom rozvoja vidieka a ich efektívnosti. | Pozmeňujúci a doplňujúci návrh 26 Príloha oddiel 3 bod 3.2.1 odsek 2 Ciele spoločnej politiky rybného hospodárstva sa budú napĺňať zlepšovaním kvality a včasnosti vedeckých údajov a rozvojom postupov hodnotenia hospodárskeho a spoločenského dosahu alternatív rybného hospodárstva. Na zisťovanie nesúladu s právnymi predpismi sa budú používať nové technológie vrátane identifikácie pôvodu na základe analýzy DNA. Pozornosť sa bude venovať metódam, ktoré uprednostňujú účasť zainteresovaných strán. V súlade s novou politikou EÚ v oblasti námornej dopravy sa dostupnosť služieb vyvinutých pre rybolov - napríklad monitorovanie lodí diaľkovým snímaním a elektronické nahlasovanie - rozšíri na identifikáciu obchodných lodí. Hodnotí sa vplyv rozširujúceho sa sektora akvakultúry. | Ciele spoločnej politiky rybného hospodárstva sa budú napĺňať zlepšovaním kvality a včasnosti vedeckých údajov a rozvojom postupov hodnotenia hospodárskeho a spoločenského dosahu alternatív rybného hospodárstva. Na zisťovanie nesúladu s právnymi predpismi sa budú používať nové technológie vrátane identifikácie pôvodu na základe analýzy DNA. Pozornosť sa bude venovať metódam, ktoré uprednostňujú účasť zainteresovaných strán. V súlade s novou politikou EÚ v oblasti námornej dopravy sa dostupnosť služieb vyvinutých pre rybolov - napríklad monitorovanie lodí diaľkovým snímaním a elektronické nahlasovanie - rozšíri na identifikáciu obchodných lodí. Hodnotí sa vplyv rozširujúceho sa sektora akvakultúry, a to aj z environmentálnych, sociálnych a zdravotných hľadísk. | Pozmeňujúci a doplňujúci návrh 27 Príloha oddiel 3 bod 3.2.3 zarážka 1a (nová) | —vývojom a overovaním vyspelých metód vylepšovania, znižovania a nahrádzania testovania na zvieratách pre biotechnologické liečivá, ako aj predvídania toxicity chemických látok prostredníctvom in vitro bunkových kultúr, vysokovýkonných metód a toxikogenomiky; | Pozmeňujúci a doplňujúci návrh 28 Príloha oddiel 3 bod 3.2.3 zarážka 2 —hodnotením účinkov na zdravie prostredníctvom experimentálnej práce, biomonitorovania, toxikogenomických analýz, výpočtových metód a analytických nástrojov; | —hodnotením účinkov na zdravie prostredníctvom experimentálnej práce, biomonitorovania, toxikogenomických a epidemiologických analýz, výpočtových metód a analytických nástrojov; | Pozmeňujúci a doplňujúci návrh 29 Príloha oddiel 3 bod 3.2.3 zarážka 3a (nová) | —uskutočňovaním zdravotných analýz založených na troch faktoroch: (i) syndrómy a chronické expozície, (ii) interakcia s jedovatými látkami a zmesami látok a (iii) analýza genetických polymorfizmov a imunologické testy vrátane testov transformácie a lymfocytárnej aktivácie. | Pozmeňujúci a doplňujúci návrh 30 Príloha oddiel 3 bod 3.3.3 odsek 2 zarážka 6a (nová) | —vývoj a overovanie vyspelých metód vylepšovania, znižovania a nahrádzania testovania na zvieratách pre biotechnologické liečivá, ako aj predvídania toxicity chemických látok prostredníctvom in vitro bunkových kultúr, vysokovýkonných metód a toxikogenomiky; | Pozmeňujúci a doplňujúci návrh 31 Príloha oddiel 3 bod 3.4 odsek 1 JRC bude podporovať rozhodovanie EÚ v rámci nástrojov zahraničných vzťahov (rozvojová spolupráca, zahraničný obchod a nástroje reakcie na krízy vrátane nástrojov stability a humanitárnej pomoci. | JRC bude podporovať rozhodovanie EÚ v rámci nástrojov vonkajších vzťahov (rozvojová spolupráca, obchod, nástroje reakcie na krízy a mierové riešenie konfliktov, vrátane nástrojov stability a humanitárnej pomoci. | Pozmeňujúci a doplňujúci návrh 32 Príloha oddiel 3 bod 3.4.2 odsek 4 Podporí sa spolupráca s hlavnými aktérmi (FAO, EUMETSAT, WFP, ESA GMES-GMFS). | Podporí sa spolupráca s hlavnými aktérmi (UNEP, FAO, EUMETSAT, WFP, ESA GMES-GMFS). | Pozmeňujúci a doplňujúci návrh 33 Príloha oddiel 3 bod 3.4 podnadpis "Etické aspekty" odsek 1 Počas vykonávania tohto osobitného programu a v rámci výskumných činností vyplývajúcich z neho treba dodržiavať základné etické zásady. Medzi ne patria okrem iného zásady zakotvené v Charte základných práv EÚ vrátane týchto: ochrana ľudskej dôstojnosti a ľudského života, ochrana osobných údajov a súkromia, ako aj živočíchov a životného prostredia v súlade s právnymi predpismi Spoločenstva a najnovšími verziami príslušných medzinárodných dohovorov a kódexov správania, napr. Helsinskou deklaráciou, Dohovorom Rady Európyo ľudských právach a biomedicíne podpísaným v Oviede 4. apríla 1997 a jeho dodatkovými protokolmi, Dohovorom OSN o právach dieťaťa, Univerzálnou deklaráciou o ľudskom genóme a ľudských právach prijatou UNESCO-m, Dohovorom OSN o biologických a toxických zbraniach (BTWC), Medzinárodnou zmluvou o rastlinných genetických zdrojoch pre výživu a poľnohospodárstvo a s príslušnými rezolúciami Svetovej zdravotníckej organizácie (WHO). | Počas vykonávania tohto osobitného programu a v rámci výskumných činností vyplývajúcich z neho treba dodržiavať a brať do úvahy základné etické zásady Medzi ne patria okrem iného zásady zakotvené v Charte základných práv EÚ vrátane týchto: ochrana ľudskej dôstojnosti a ľudského života, ochrana osobných údajov a súkromia, ako aj živočíchov a životného prostredia v súlade s právnymi predpismi Spoločenstva a najnovšími verziami príslušných medzinárodných dohovorov a kódexov správania, napr. Helsinskou deklaráciou, Dohovorom Rady Európy o ľudských právach a biomedicíne podpísaným v Oviede 4. apríla 1997 a jeho dodatkovými protokolmi, Dohovorom OSN o právach dieťaťa, Univerzálnou deklaráciou o ľudskom genóme a ľudských právach prijatou UNESCO-m, Dohovorom OSN o biologických a toxických zbraniach (BTWC), Medzinárodnou zmluvou o rastlinných genetických zdrojoch pre výživu a poľnohospodárstvo a s príslušnými rezolúciami Svetovej zdravotníckej organizácie (WHO). | [1] Zatiaľ neuverejnené v úradnom vestníku. [2] Ú. v. EÚ C 139, 14.6.2006, s. 1. --------------------------------------------------